|  |  |
| --- | --- |
| **6. NAPIREND** | Ügyiratszám: **BSZ/163-3/2025.** |

**ELŐTERJESZTÉS**

a Képviselő-testület **2025. február 21-i** **nyilvános** ülésére

|  |  |
| --- | --- |
| **Tárgy:** | **Tájékoztatás a Balatonszepezd Község Helyi Építési Szabályzatáról és Szabályozási Tervéről szóló 18/2016. (XII. 30.) önkormányzati rendelettel szemben érkezett törvényességi felhívásról** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző |

**TISZTELT KÉPVISELŐ-TESTÜLET!**

A Veszprém Vármegyei Kormányhivatal főispánja a Balatonszepezd Község Önkormányzata Képviselő-testülete által alkotott, a Balatonszepezd Község Helyi Építési Szabályzatáról és Szabályozási Tervéről szóló 18/2016. (XII. 30.) önkormányzati rendelettel (a továbbiakban: Hész) szemben a Magyarország helyi önkormányzatairól szóló 2011. évi CLXXXIX. törvény 132. § (1) bekezdés a) pontjában és 134. § (1) bekezdésében biztosított hatáskörében eljárva törvényességi felhívással élt.

A Hész 471, 472/1, 472/2 és 470/1 hrsz-ú ingatlanokat érintő felülvizsgálata során megállapították, hogy az ingatlanok tekintetében a HÉSZ nincs összhangban a Balatonszepezd vízpart-rehabilitációs szabályozási követelményekkel érintett területének lehatárolásáról és vízpart-rehabilitációs tanulmánytervének elfogadásáról szóló 37/2004. (XII. 30.) TNM rendeletben (a továbbiakban: TNM rendelet) foglaltakkal.

A TNM rendelet 3/3 számú tervlapján jelölt övezeti besorolások, a szabályozási vonal és parti

sétány kialakítására alkalmas nyomvonal nincs, vagy nem a TNM rendeletnek megfelelően van a HÉSZ szabályozási tervlapján megjelenítve.

Ez sérti a Magyarország Alaptörvényének 32. cikk (3) bekezdésében leírt azon alapelvi szintű

szabályát, mely szerint az önkormányzati rendelet más jogszabállyal nem lehet ellentétes.

A törvényességi felhívásban a törvénysértés megszüntetésére 2025. április 30-ig terjedő határidőt jelöltek meg.

A helyi önkormányzatok törvényességi felügyeletének részletes szabályairól szóló 119/2012. (VI. 26.) Korm. rendelet 7. § a) pontja értelmében a törvényességi felhívás tartalmáról települési önkormányzat esetén a polgármester tájékoztatja a képviselő-testületet.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

**HATÁROZATI JAVASLAT**

Balatonszepezd Község Önkormányzata Képviselő-testülete a Balatonszepezd Község Helyi Építési Szabályzatáról és Szabályozási Tervéről szóló 18/2016. (XII. 30.) önkormányzati rendelettel szemben érkezett VE/53/00085-1/2025. számú törvényességi felhívást megismerte.

Határidő: 2025. április 30.

Felelős: polgármester

Szentantalfa, 2025. február 3.

|  |  |
| --- | --- |
|  | **Bíró Imre**  polgármester |